b"\n_START_ARTICLE_\nGol de plata\n_START_PARAGRAPH_\nEl gol de plata \xc3\xa9s un m\xc3\xa8tode per determinar el guanyador d'un partit de futbol que acaba empatat despr\xc3\xa9s del temps reglamentari. Despr\xc3\xa9s de les cr\xc3\xadtiques a l'\xc3\xbas del gol d'or, la UEFA i la IFAB van proposar la creaci\xc3\xb3 d'aquest sistema. Igual que el gol d'or, es jugaria una pr\xc3\xb2rroga de dos per\xc3\xadodes de 15 minuts. En cas de l'anotaci\xc3\xb3 d'un gol durant un dels per\xc3\xadodes, el partit s'acabaria al final d'aquest temps. Aix\xc3\xad, si s'anotava un gol durant els primers 15 minuts del temps extra, s'hauria d'acabar de jugar aquest per\xc3\xadode, atorgant a l'equip en desavantatge la possibilitat de remuntar el marcador. En cas que passats els dos temps no es trenqui l'empat, el guanyador es defineix mitjan\xc3\xa7ant una tanda de penals._NEWLINE_Aquest m\xc3\xa8tode va tenir molt menys impacte que el gol d'or, perqu\xc3\xa8 nom\xc3\xa9s es va utilitzar en alguns partits de competicions internacionals europees. Igual que el gol d'or, el gol de plata va ser abolit despr\xc3\xa9s de celebrar-se l'Eurocopa 2004. L'\xc3\xbaltim gol de plata va ser l'anotat per Traian\xc3\xb3s Del\xc2\xb7las per Gr\xc3\xa8cia en la semifinal d'aquest esdeveniment davant Rep\xc3\xbablica Txeca."